Dalia

Dalia on naisen etunimi. Se on kukka-aiheinen nimi, joka viittaa koristekasveina viljeltäviin daalioihin. Nimen rinnakkaismuotoja ovat latinankielinen Dahlia ja suomalainen Daalia.

Kasvinimi Dahlia on peräisin vuodelta 1791, ja sen on keksinyt espanjalainen kasvitieteilijä Antonio José Cavanilles (1745–1804). Nimi on kunnianosoitus ruotsalaiselle botanistille Anders Dahlille (1751–1789), joka työskenteli Turun akatemian apulaisena.

Heprealainen nimi 
Dalia on myös heprealaisperäinen naisennimi. Se saattaa olla lähtöisin raamatullisesta miehennimestä Gedalja, jonka merkitys on ’Jahve on suuri’.

Nimi Suomessa 
Digi- ja väestötietoviraston etunimitilastoon on lokakuuhun 2022 mennessä kirjattu noin 140–160 Dalia-nimistä naista. Nimiasut Dahlia ja Daalia ovat kumpikin olleet noin 100 naisella.

Nimi Dahlia sisältyy Helsingin yliopiston viralliseen kissojen nimipäiväkalenteriin. Nimipäivänä on 11. maaliskuuta.

Tunnettuja Dalioita 
 Dalia Contreras (s. 1983), venezuelalainen taekwondoin ja olympiamitalisti
 Dalia Grybauskaitė (s. 1956), Liettuan presidentti v. 2009–2019
 Dalia Itzik (s. 1952), Israelin virkaa toimittava presidentti v. 2007
 Dalia Stasevska (s. 1984), suomalainen kapellimestari

Kuvitteellisia Dahlioita 
 Dahlia-täti (), hahmo P. G. Wodehousen Jeeves-tarinoissa ja televisiosarjassa Kyllä Jeeves hoitaa
 Dahlia Mustavaara, hahmo televisiosarjassa Salatut elämät

Lähteet 

Etunimet